รัฐบาลขอความร่วมมือประชาชน ร่วมควบคุมสถานการณ์การแพร่ระบาดโรคโควิด-19 ไม่เดินทางกลับภูมิลำเนาหลังกรุงเทพมหานครออกประกาศปิดสถานที่ต่างๆ
รัฐบาลขอความร่วมมือประชาชน ร่วมควบคุมสถานการณ์การแพร่ระบาดโรคโควิด-19 ไม่เดินทางกลับภูมิลำเนา หลังกรุงเทพมหานครออกประกาศปิดสถานที่ต่างๆเป็นการชั่วคราว นายเทวัญ ลิปตพัลลภ รัฐมนตรีประจำสำนักนายกรัฐมนตรี กล่าวว่า การปิดบริการสถานที่ต่างๆ ตามประกาศของกรุงเทพมหานครถือว่าเป็นการควบคุบสถานการณ์การแพร่ระบาดของโรคโควิด-19 ไม่ให้ขยายวงกว้างมากขึ้น จึงขอให้ผู้ประกอบการและพนักงานของสถานประกอบการเข้าใจสิ่งที่เกิดขึ้น และขอความร่วมมือให้อดทนกับสถานการณ์และไม่ให้เดินทางกลับไปยังภูมิลำเนา เพราะหากมีการเคลื่อนย้ายจากพื้นที่ที่มีการระบาดไปยังจังหวัดต่างๆ ทั้งที่ยังไม่ทราบว่าเป็นผู้ติดเชื้อหรือไม่ อาจมีความเสี่ยงเป็นพาหะนำโรคไปสู่ครอบครัวและคนใกล้ชิดโดยไม่รู้ตัว และทำให้การแพร่ระบาดของโรคแพร่กระจายไปมากขึ้น